
NUORISOSEURAN MALLISÄÄNNÖT

Ohjeita sääntöjen laatijalle





Nämä nuorisoseuran mallisäännöt on ennakkotarkastettu yhdistysrekisterissä 10.11.2000. Joihinkin pykäliin liittyy vaihtoehtoja, joista seuran on valittava mieleisensä yliviivaamalla tarpeeton vaihtoehto tai poistamalla se tekstinkäsittelyohjelmalla. Nämä ohjeet tulee poistaa ennen sääntöjen lähettämistä yhdistysrekisteriin. 

Vaihtoehtona 1 tai 2 varsinaista kokousta

Seuralle on säännöissä haluttu antaa mahdollisuus pitää vuoden aikana joko kaksi varsinaista kokousta (kevätkokous ja syyskokous) tai yksi vuosikokous. Pykälissä 5, 7, 8, 10 ja 16 on tähdellä (*) merkityissä kohdissa yliviivattava tai poistettava tarpeeton vaihtoehto sen mukaan aikooko seura pitää yksi vai kaksi varsinaista kokousta. Pykälässä 8 yliviivataan tai poistetaan tarpeeton vaihtoehto kokonaisuudessaan. 

Mahdollisuus harjoittaa museotoimintaa

Pykälässä 3 on kahdella tähdellä (**) merkityssä kohdassa annettu seuralle mahdollisuus sisällyttää toimintamuotoihinsa museotoiminta. Tämä mahdollisuus on myös  huomioitu seuran purkamista koskevassa pykälässä 20.  Mikäli seura ei aio harjoittaa museotoimintaa yliviivataan tai poistetaan kahdella tähdellä merkityt kohdat tarpeettomana. 

Puheenjohtajan valinta yhdeksi tai kahdeksi vuodeksi kerrallaan

Pykälässä 10 kolmella tähdellä (***) merkityssä kohdassa on haluttu antaa seuralle mahdollisuus valita puheenjohtaja joko yhdeksi tai kahdeksi vuodeksi kerrallaan. Tarpeeton vaihtoehto yliviivataan tai poistetaan.

Ohjeita sääntöjen laatimiseksi voi tiedustella oman maakunnan keskusseurasta tai Suomen Nuorisoseurojen Liiton toimistosta.

______________________________ NUORISOSEURAN SÄÄNNÖT


NIMI JA KOTIPAIKKA

1 §

Yhdistyksen nimi on  _______________________________________
_____________________________________________________  ry.

Sen kotipaikka on    ____________________________ kunta/kaupunki 

ja se liittyy paikallisyhdistyksenä jäseneksi  ____________________  

___________________________________________________ ry:een,

jota näissä säännöissä nimitetään keskusseuraksi ja   _____________
__________________________________________________  ry:een,

jota näissä säännöissä nimitetään Kalevan Nuorten piiriksi sekä Suomen Nuorisoseurojen Liitto ry:een, jota näissä säännöissä nimitetään liitoksi.

Yhdistys voi kuulua jäsenenä mainitun keskusseuran alueella toimivaan aluejärjestöön/ nuorisoseurapiiriin. Yhdistyksestä käytetään näissä säännöissä nimitystä seura.

TARKOITUS JA TOIMINNAN LAATU

2 §

Seuran tarkoituksena on herättää ja pitää vireillä kansassa ja varsinkin lapsissa ja nuorissa harrastusta itsekasvatukseen sekä määrätietoiseen toimintaan kotiseudun,  isänmaan ja ihmiskunnan hyväksi.

3 §

Tarkoituksensa toteuttamiseksi seura

- 
tekee jäsenistönsä keskuudessa sekä sen ulkopuolella seuran tarkoitusta edistävää tiedotus- ja valistustyötä,

-
järjestää kursseja, kokouksia, luento- ja keskustelutilaisuuksia, juhlia ja kilpailuja sekä leiri-, retkeily- ja virkistystoimintaa,
-
edistää opiskelun, musiikin, teatterin, tanssin, liikunnan, kotiseututyön, askartelun sekä muuta vastaavaa harrastusta,

-
herättää harrastusta yhteiskunnallisiin kysymyksiin sekä edistää erityisesti nuorten kansallista ja kansainvälistä yhteistoimintaa,











-
ohjaa terveen ja päihteistä riippumattoman elämäntavan omaksumiseen,

-
muodostaa eriharrastusalojen rekisteröimättömiä kerhoja ja 
varhaisnuoriso (Kalevan Nuorten) -osastoja,

**  -
edistää kotiseutumuseotoimintaa, keräämällä ja taltioimalla esineistöä sekä hoitamalla hallussaan olevia kokoelmia


· harjoittaa julkaisu-, neuvonta- ja muuta samanlaista palvelutoimintaa sekä

-
toimii muillakin vastaavilla tavoilla seuran tarkoitusten toteuttamiseksi.

4 §

Toimintansa tukemiseksi seura voi kantaa jäseniltään jäsenmaksuja, omistaa ja hallita toimintaansa varten kiinteistöjä, ottaa vastaan testamentteja ja lahjoituksia, harjoittaa ravintola-, kahvila-, kioski- ja elokuvatoimintaa, harjoittaa alaansa liittyvää julkaisutoimintaa, ja muistoesineiden myyntiä sekä toimeenpanna arpajaisia ja keräyksiä. 

Toimintaansa varten seura hankkii tarvittaessa asianomaisen luvan. 

JÄSENET

5 §

Varsinaiset jäsenet

Seuran varsinaisiksi jäseniksi voi johtokunta hyväksyä jokaisen henkilön, joka sitoutuu noudattamaan seuran sääntöjä. Saavutetut jäsenoikeudet säilyvät.

Varsinainen jäsen voi olla aikuisjäsen, nuorisojäsen, varhaisnuorisojäsen tai kunniajäsen. Aikuisjäsen on vähintään 29-vuotias, nuorisojäsen on 16 - 28 -vuotias ja varhaisnuorisojäsen alle 16-vuotias.

Kunniajäseneksi voi seuran kokous vähintään kolme neljäsosan (3/4) äänten enemmistöllä tehdyn päätöksen mukaan kutsua henkilön, joka toiminnallaan on erityisesti edistänyt seuran tarkoitusta. Esityksen kunniajäseneksi kutsumisesta tekee seuran johtokunta. Kunniajäsenellä ei ole jäsenmaksua.

Kunniapuheenjohtajaksi seuran kokous voi kutsua seuran toiminnassa erityisesti ansioituneen jäsenensä. Seuralla voi olla vain yksi kunniapuheenjohtaja kerrallaan. Kunniapuheenjohtajalla ei ole jäsenmaksua.

Tukijäsenet

Tukijäseneksi eli kannattavaksi jäseneksi voi seuran johtokunta hyväksyä rekisteröidyn yhdistyksen, jonka jäsenet ovat Suomen kansalaisia, tai yksityisen henkilön. Tukijäsenillä ei ole seuran kokouksissa äänioikeutta.

Jäsenmaksut 

Jäsenmaksut eri jäsenryhmille määrää seuran *syyskokous/vuosikokous. Jäsenmaksu eri jäsenryhmille voi olla eri suuruinen.

Jäsenen toiminta
Jäsen on velvollinen suorittamaan seuran hänelle uskomat tehtävät. Jäsenen, joka rikkoo seuran sääntöjä eikä noudata johtokunnan varoitusta, voi johtokunta erottaa seurasta. 

Erottamispäätökseen tyytymätön voi vedota seuran kokoukseen kolmenkymmenen (30) päivän kuluessa asiasta tiedon saatuaan jättämällä valituksen kirjallisena johtokunnalle.

Jäsenen, jolta ei kahtena perättäisenä vuotena ole saatu jäsenmaksua, voidaan katsoa eronneen yhdistyksestä.
Seuran jäseneksi hyväksytyn nimi, kotipaikka, osoite ja syntymäaika merkitään jäsenluetteloon, ja hän on ensimmäisen jäsenmaksun suoritettuaan oikeutettu pääsemään seuran kokouksiin ja ottamaan osaa keskusteluun ja päätöksiin, paitsi pykälissä 8, 19 ja 20 mainituissa asioissa, joita ratkaisemaan pääsevät ainoastaan vähintään vuoden seuran varsinaisina tai kunniajäseninä olleet henkilöt.

SEURAN TOIMIELIMET


6 §

Seuran toimielimet ovat päätösvaltaa käyttävä seuran kokous ja lainmukaisena hallituksena toimiva johtokunta.

SEURAN KOKOUKSET










7 §

Seuran on pidettävä joka vuosi * kaksi varsinaista kokousta, kevätkokous tammi-maaliskuussa ja syyskokous loka-marraskuussa/yksi varsinainen kokous maalis-toukokuussa. 

Ylimääräinen seuran kokous pidetään, milloin seuran kokous tai johtokunta niin päättää taikka vähintään yksi kymmenesosa (1/10) seuran äänioikeutetuista jäsenistä sitä johtokunnalta kirjallisesti erityisesti ilmoitetun asian käsittelyä varten pyytää, jolloin kokous on pidettävä viimeistään kuukauden kuluessa pyynnön esittämisestä.

Seuran kokouksista ilmoitetaan jäsenille * syyskokouksen/vuosikokouksen päättämällä tavalla joko sanomalehti-ilmoituksella, kirjeitse tai seuran ilmoitustaululle julkipannulla ilmoituksella vähintään viikkoa ennen kokousta. Kokouksesta voidaan ilmoittaa myös sähköpostitse niille jäsenille, joilla on sähköposti käytössään.  Kokouskutsussa on otettava huomioon yhdistyslain määräykset.

Kokous on päätösvaltainen, jos siitä on sääntöjen määräämällä tavalla ilmoitettu.

Kokouksessa on kullakin läsnäolevalla jäsenellä, paitsi tukijäsenellä, yksi ääni. Päätökset tehdään yksinkertaisella äänten enemmistöllä, mikäli näissä säännöissä ei toisin määrätä. Äänten mennessä tasan ratkaisee arpa. Suljettua äänestystapaa käytetään aina johtokunnan jäsenten vaaleissa ja muulloin sitä erikseen vaadittaessa.

Seuran kokouksissa on myös keskusseuran, Kalevan Nuorten piirin, nuorisoseurapiirin ja liiton edustajalla läsnäolo- ja puheoikeus. Kokous voi päätöksellään 

myöntää läsnäolo- ja puheoikeuden muillekin.

8 §

* Vaihtoehto 1

Kevätkokouksessa käsitellään seuraavat asiat:

1.
valitaan kokoukselle puheenjohtaja, pöytäkirjantekijä ja pöytäkirjantarkastajat,

2.
todetaan kokouksen osanottajat, laillisuus ja päätösvaltaisuus,

3.
vahvistetaan kokouksen työjärjestys,

4.
esitetään seuran toimintakertomus,


5.
esitetään tilit ja tilintarkastajien lausunto,





6.
päätetään tilien hyväksymisestä ja tilinpäätöksen vahvistamisesta sekä vastuuvapauden myöntämisestä johtokunnalle ja muille tili- ja vastuuvelvollisille,

7.
valitaan liittokokousvuonna edustajat ja varaedustajat Suomen 
Nuorisoseurojen Liitto ry:n liittokokoukseen,

8. 
valitaan edustajat ja varaedustajat keskusseuran ja Kalevan Nuorten piirin kokouksiin kuluvan vuoden ajaksi,

9.
käsitellään aloitteet ja muut johtokunnan esittämät asiat.

Syyskokouksessa käsitellään seuraavat asiat:

1.
valitaan kokoukselle puheenjohtaja, pöytäkirjantekijä ja pöytäkirjantarkastajat sekä ääntenlaskijat,

2.
todetaan kokouksen osanottajat, laillisuus ja päätösvaltaisuus,

3.
vahvistetaan kokouksen työjärjestys,

4.
käsitellään johtokunnan esitys seuraavan vuoden toimintasuunnitelmaksi ja päätetään siitä,

5. 
määrätään jäsenmaksut eri jäsenryhmille,

6.
esitetään johtokunnan laatima seuraavan vuoden talousarvio ja päätetään siitä,

7.
valitaan kaksi tilintarkastajaa sekä näille varamiehet tarkastamaan seuraavan vuoden tilit, talous ja hallinto,

8.
valitaan johtokunnan puheenjohtaja seuraavaksi toimikaudeksi,

9.
päätetään johtokunnan jäsenmäärä ja valitaan jäsenet erovuoroisten tilalle,

10.
valitaan edustajat ja varaedustajat tarvittaessa eri kokouksiin ja yhteisöihin,

11.
nimitetään tarvittavat erityisalojen valio- ja toimikunnat sekä valitaan niihin jäsenet,

12.
päätetään seuran kokousten ilmoittamistavasta näiden sääntöjen  7. §:n mukaisesti,

13.
käsitellään  aloitteet ja muut johtokunnan esittämät asiat.

* Vaihtoehto 2

Vuosikokouksessa käsitellään seuraavat asiat:

1.
valitaan kokoukselle puheenjohtaja, pöytäkirjantekijä ja pöytäkirjantarkastajat,

2.
todetaan kokouksen osanottajat, laillisuus ja päätösvaltaisuus,

3.
vahvistetaan kokouksen työjärjestys,

4.
esitetään seuran toimintakertomus,


5.
esitetään tilit ja tilintarkastajien lausunto,





6.
päätetään tilien hyväksymisestä ja tilinpäätöksen vahvistamisesta sekä vastuuvapauden myöntämisestä johtokunnalle ja muille tili- ja vastuuvelvollisille,

7.
valitaan edustajat ja varaedustajat Suomen Nuorisoseurojen Liitto ry:n liittokokoukseen,

8. 
valitaan edustajat ja varaedustajat keskusseuran ja Kalevan Nuorten piirin niihin kokouksiin, jotka ovat ennen seuraavaa vuosikokousta.

9.
käsitellään aloitteet ja muut johtokunnan esittämät asiat.

10.
käsitellään johtokunnan esitys seuraavan vuoden toimintasuunnitelmaksi ja päätetään siitä,

11. 
määrätään jäsenmaksut eri jäsenryhmille,

12.
esitetään johtokunnan laatima seuraavan vuoden talousarvio ja päätetään siitä,

13.
valitaan kaksi tilintarkastajaa sekä näille varamiehet tarkastamaan seuraavan vuoden tilit, talous ja hallinto,

14.
valitaan johtokunnan puheenjohtaja  seuraavaksi toimikaudeksi,

15.
päätetään johtokunnan jäsenmäärä ja valitaan jäsenet erovuoroisten tilalle,

16.
valitaan edustajat ja varaedustajat tarvittaessa eri kokouksiin ja yhteisöihin,

17.
nimitetään tarvittavat erityisalojen valio- ja toimikunnat sekä valitaan niihin jäsenet,

18.
päätetään seuran kokousten ilmoittamistavasta näiden sääntöjen 7. §:n mukaisesti,

19.
käsitellään  aloitteet ja muut johtokunnan esittämät asiat.

9 §

Ylimääräisessä kokouksessa käsitellään ne asiat, jotka kokouskutsussa on mainittu, sekä ne johtokunnan esittämät asiat, jotka kokous päättää ottaa käsiteltäväksi, ottaen kuitenkin huomioon yhdistyslain ja näiden sääntöjen määräykset.

JOHTOKUNTA











10 §

Seuran hallituksena on johtokunta, johon kuuluu *syyskokouksessa/vuosikokouksessa *** vuodeksi kerrallaan/ kahdeksi vuodeksi kerrallaan valittu puheenjohtaja sekä 4-12 kahdeksi vuodeksi kerrallaan valittua jäsentä. Jäsenistä puolet on vuosittain erovuorossa, ensimmäisellä kerralla arvan ja sitten vuoron mukaan. Puheenjohtajan ja johtokunnan jäsenten toimikausi alkaa kokousta seuraavan kalenterivuoden alusta.

Johtokunnan jäsenet tulee valita seuran varsinaisista jäsenistä. Sama henkilö voidaan valita puheenjohtajaksi enintään kuudeksi perättäiseksi vuodeksi ja johtokunnan jäseneksi enintään kolmeksi perättäiseksi kaksivuotiskaudeksi.

Varapuheenjohtajan johtokunta valitsee keskuudestaan. Sihteeri, taloudenhoitaja ja muut tarvittavat toimihenkilöt voidaan valita myös johtokunnan ulkopuolelta. Johtokunta voi asettaa määräajaksi tai erityisiä tehtäviä varten toimikuntia tai valiokuntia, jotka ovat toiminnastaan tilivelvollisia johtokunnalle.

Johtokunta on päätösvaltainen, jos kokouksesta on kaikille jäsenille ilmoitettu ja jos puheenjohtaja tai varapuheenjohtaja ja vähintään puolet jäsenistä on läsnä. Päätökset tehdään yksinkertaisella äänten enemmistöllä. Äänten mennessä tasan ratkaisee puheenjohtajan ääni, paitsi vaaleissa arpa.

Jos valittu toimihenkilö on estynyt hoitamasta tehtäväänsä hänelle valitaan sijainen toimikauden loppuun.

11 §

Johtokunta huolehtii seuran tarkoituksen toteuttamisesta ja sitä varten

1)
johtaa seuran toimintaa sääntöjen, seuran kokousten päätösten sekä keskusseuran ja liiton ohjeiden mukaisesti,

2)
hyväksyy jäsenet sekä pitää jäsenluetteloa,

3)
kutsuu seuran kokoukset koolle ja valmistelee käsiteltäväksi tulevat asiat,

4)
huolehtii varojen hankinnasta sekä vastaa seuran omaisuuden hoidosta,

5)
ohjaa ja valvoo valio- ja toimikuntien sekä kerhojen ja varhaisnuoriso-osaston toimintaa,

6)
pitää yhteyttä kunnallisiin toimielimiin,

7)
huolehtii siitä, että seuran toiminta  on alueellisesti ja toiminnallisesti kattavaa, 
8)
valmistaa ehdotuksen toimintasuunnitelmaksi sekä talousarvioksi,

9)
valmistaa ehdotuksen toimintakertomukseksi sekä tuloslaskelmaksi ja taseeksi,

10) valitsee seuran edustajat ja varaedustajat tarvittaessa eri kokouksiin ja yhteisöihin seuran päättämällä tavalla,

11)
Ottaa palvelukseen seuran mahdolliset toimihenkilöt sekä vahvistaa heille tarvittavat ohjesäännöt

12)
edustaa seuraa sekä

13) suorittaa kaikki ne muut tehtävät, jotka näiden sääntöjen tai yhdistyslain mukaan johtokunnalle kuuluvat tai jotka seuran kokous sille tehtäväksi antaa.

NIMENKIRJOITTAJAT

12 §

Seuran nimen kirjoittavat puheenjohtaja, varapuheenjohtaja ja sihteeri, kaksi aina yhdessä.

LUOTTAMUS- JA TOIMIHENKILÖT

13 §

Puheenjohtaja
1)
kutsuu johtokunnan tarvittaessa koolle sekä toimii kokousten 


puheenjohtajana,


2)
allekirjoittaa johtokunnan kokousten pöytäkirjat,

3)
valvoo, että sääntöjen ja lain velvoittamat tehtävät seuran puolesta hoidetaan,

4)
pitää huolta, että seuran kokousten ja johtokunnan päätökset pannaan täytäntöön sekä seuraa erityisjaostojen, toimikuntien, valiokuntien ja toimihenkilöiden toimintaa,

5)
valvoo, että seuran kirjanpito hoidetaan johtokunnan määräämän 
järjestelmän mukaisesti ja että seuran omaisuutta ja taloutta hoidetaan 

huolellisesti sekä rahavarat pidetään talletettuina johtokunnan päätösten ja seuran edun mukaisella tavalla,

6)
tarkastaa laskut ja antaa maksumääräykset sekä valvoo juoksevien asioiden hoitoa,

7)
työskentelee yhdessä johtokunnan kanssa seuran toiminnan menestymiseksi sekä tekee aloitteita ja ehdotuksia toiminnassa ilmenneiden epäkohtien poistamiseksi.

Puheenjohtajan ollessa estyneenä huolehtii varapuheenjohtaja hänen tehtävistään.

14 §

Sihteeri
1)
valmistelee yhteistoiminnassa puheenjohtajan kanssa johtokunnan ja seuran kokouksissa esille tulevat asiat,

2)
laatii kokousten pöytäkirjat ja muut asiakirjat, kirjeet ja tiedonannot, allekirjoittaa ne yhdessä puheenjohtajan kanssa sekä hoitaa seuran kirjeenvaihdon,

3)
laatii johtokunnalle ehdotuksen seuran toimintakertomukseksi sekä samoin yhdessä puheenjohtajan ja taloudenhoitajan kanssa ehdotuksen seuraavan vuoden toimintasuunnitelmaksi, 




4)
tekee määräaikaisilmoitukset sekä laatii tilastot keskusseuralle, Kalevan Nuorten piirille ja liitolle.

5)
vastaa seuran verotusasioiden, arkiston ja käsikirjaston hoidosta sekä 

toimintapäiväkirjan pitämisestä,

6)
huolehtii jäsentietojen keräämisestä ja jäsenluettelon ylläpidosta,

7)
pitää luetteloa yhteisöjen ja henkilöiden merkkipäivistä.

Sihteerin tehtävät voidaan antaa johtokunnan vahvistamaa työnjakoa noudattaen useammalle henkilölle.

15 §

Taloudenhoitaja
1)
hoitaa seuran kirjanpidon,

2)
vastaanottaa ja tallettaa seuran rahavarat, joista hän on johtokunnalle laillisessa vastuussa,

3)
suorittaa puheenjohtajan hyväksymät laskut,

4)
huolehtii jäsenmaksujen ja seuran saatavien perimisestä,


5)
laatii seuran tilit ja valmistaa vuositilinpäätöksen sekä jättää ne tulo- ja menotositteineen johtokunnalle ja tilintarkastajille toimitettavaksi,


6)
valmistaa yhdessä puheenjohtajan ja sihteerin kanssa johtokunnalle talousarvioesityksen,

7)
huolehtii varojen hankkimista koskevien suunnitelmien toteuttamisesta sekä

8)
hoitaa seuran muuta omaisuutta ja pitää yksityiskohtaista luetteloa seuran kalustosta.

ERINÄISIÄ MÄÄRÄYKSIÄ

16 §

Seuran toiminta- ja tilivuosi on kalenterivuosi. Tilit ja seuran hallintoa koskevat asiakirjat on jätettävä vähintään kaksikymmentäyksi (21) päivää ennen 

*   kevätkokousta/vuosikokousta tilintarkastajille, joiden on palautettava ne viikon       

     kuluessa.

17 §

Keskusseuran ja Kalevan Nuorten piirin kokouksiin seura on oikeutettu lähettämään edustajia siten kuin keskusseuran ja Kalevan Nuorten piirin säännöissä on määrätty.

Suomen Nuorisoseurojen Liitto ry:n liittokokoukseen seura saa lähettää yhden (1) äänivaltaisen edustajan, jos seuran jäsenmäärä on alle 100, sekä kaksi (2) edustajaa, jos jäsenmäärä on 100 tai enemmän. Edustus määräytyy liittokokousta edeltäneen vuoden jäsentilastojen perusteella.

SÄÄNTÖJEN MUUTTAMINEN JA SEURAN PURKAMINEN

18 §

Nämä säännöt voidaan muuttaa seuran kokouksessa, jos siitä on kokouskutsussa mainittu ja jos vähintään kolme neljäsosa (3/4) äänestykseen osallistuneista muutosehdotuksen hyväksyy ja seuraava varsinainen tai sitä varten ilmoitettu seuran kokous vähintään samanlaisella äänten enemmistöllä päätöksen vahvistaa. Kokousten väliajan tulee olla vähintään kaksi (2) viikkoa. Muutosehdotukset perusteluineen on esitettävä kirjallisesti seuran johtokunnalle vähintään kuukautta ennen seuran kokousta. Sääntöjen muutokseen on saatava keskusseuran johtokunnan hyväksyminen.

19 §

Seuran kiinteän omaisuuden myymistä tai lahjoittamista tai seurantalon myyntiä, lahjoittamista tai vaihtamista koskeva päätös on pätevä ainoastaan, jos kysymys siitä on käsitelty sääntöjen muuttamisesta säädetyllä tavalla, ja jos keskusseuran johtokunta on sitä ennen antanut asiasta lausuntonsa.

20 §

Seuran purkaminen on käsiteltävä kuten sääntöjen muuttamisesta säädetään. Seuran jäljelle jäänyt omaisuus on tällöin luovutettava keskusseuran valvontaan viideksi vuodeksi,  ja ellei tämän ajan kuluessa seuran toimialueelle perusteta uutta keskusseuran jäseneksi hyväksyttyä rekisteröityä yhdistystä, varat käytetään nuoriso- ja kulttuurityöhön keskusseuran johtokunnan päättämällä tavalla.
**  Seuran hallussa olevan kotiseutumuseon kokoelmien säilymisestä  huolehditaan luovuttamalla ne jonkin oikeuskelpoisen yhteisön hallintaan,.

21 § 

Saavutetut jäsenoikeudet säilyvät.

Keskusseura hyväksyy:

___________________ssa   ____ pnä   _______kuuta   20____

______________________________________________________ry.

________________________     ____________________________  

puheenjohtaja                               sihteeri

